Mnenje sicer marksističnega Blocha je proti tedaj vladajoči Enotni socialistični stranki Nemčije leta 1956 spremenilo dogajanje med madžarsko revolucijo. Zaradi političnih razlogov so ga upokojili leta 1957, čemur je javno nasprotovalo veliko število znanstvenikov in študentov, med drugimi tudi priznani profesor in njegov sodelavec Emil Fuchs s svojimi študenti ter vnukom Klausom Fuchs-Kittowskim. Ko je bil zgrajen Berlinski zid leta 1961, se ni vrnil v Vzhodno Nemčijo, ampak je odšel v Tübingen v Zahodni Nemčiji, kjer je prejel častno mesto profesorja na Filozoski fakulteti. Umrl je 4. avgusta 1977 v Tübingenu.